wickkiey/tamil-wikipedia-chunked huggingface dataset:
# முந்திரி கொத்து

**முந்திரி கொத்து** ஒருவகை சிற்றுண்டி உணவாகும். தமிழகத்தின் தென்மாவட்டங்களில் குறிப்பாக கன்னியாகுமரி மாவட்டத்தில் சிறப்புப் பெற்ற சிற்றுண்டி வகையாகும். பச்சை பயிர், பாகு வெல்லம், எள்ளு, தேங்காய் துருவல், ஏலக்காய், மைதா, அரிசி மாவு, மஞ்சள் தூள், எண்ணெய் ஆகிய பொருள்களைக் கொண்டு தயாரிக்கப்படுகிறது.  
இதே மாதிரியான இனிப்பு வகையை சிறிய மாற்றங்களுடன் யாழ்ப்பாணத்திலும் செய்வார்கள். இதற்கு பெயர் பயற்றம் பணியாரம். மண்டை வெல்லத்திற்குப் பதிலாக வெல்லம்/சீனி சேர்ப்பார்கள். வாசனைக்கு ஏலத்துடன் லேசாக வறுத்த சீரகம்+ மிளகு பொடி செய்து சேர்க்கப்படும்.
# முந்திரி கொத்து

## செய்முறை

தோல் நீக்கப்பட்ட சிறுபயறு (பாசிப்பருப்பு) நன்கு காயவைக்கப்பட்டு, உதிரி மாவாக அரைக்கப்படும். ஈரப்பதம் நீங்க இலேசாக வறுத்து எடுக்கப்படும். தேங்காய், துருவலாக்கப்பட்டு, ஈரப்பதம் நீங்க வாணலியில் பொன்னிறமாக வறுத்து எடுக்கப்படும். மேலும், தேங்காய், பூ பிழிந்து பால் தனியாக எடுக்கப்படும். கருப்புக்கட்டி காய்ச்சி பாகுவாக வைத்துக் கொள்ளப்படும். வறுத்த சிறுபயறு மாவு, வறுத்து எடுக்கப்பட்ட தேங்காய்ப் பூவுடன் கலக்கப்படும். சிறிது வறுத்து எடுக்கப்பட்ட கறுப்பு எள், ஏலக்காய்ப் பொடி, சுக்குப் பொடி, கருப்புக்கட்டி பாகு மற்றும் தேங்காய்ப் பால் (தேங்காய், துருவலாக சேர்க்கப்படுவதால், தேங்காய்ப் பால் கலப்பதைத் தவிர்க்கலாம்) ஆகியவை இக்கலவையுடன் சேர்க்கப்பட்டு, மாவு கட்டியாகி, உருண்டை பிடிக்கும் பக்குவம் வரும் வரை கலக்கப்படும். பிறகு உருண்டை பிடித்து, சில நாட்கள் பாதுகாப்பாக, அறையில் உலர (காய) வைக்கப்படும். உலர்ந்த பின், சிறிது சமையல் மஞ்சள் தூள் கலந்த மைதா மாவு கரைசலில் முக்கி கொதிக்கும் எண்ணெயில் போட்டு எடுக்கப்படும்.
# மலேசியத் தேசியப் பூங்காக்களின் பட்டியல்

**மலேசியத் தேசியப் பூங்காக்களின் பட்டியல்** (ஆங்கிலம்: *List of National Parks in Malaysia*) என்பது மலேசியாவில் உள்ள தேசியவனப் பூங்காக்களின் (*National Parks*) பட்டியல் ஆகும். பெரும்பாலான வனப்பூங்காக்கள் அவை அமைந்து உள்ள மாநிலங்களின் வனவிலங்கு மற்றும் தேசிய பூங்காக்கள் துறையின் கீழ் பராமரிக்கப்பட்டு வருகின்றன.  
மேற்கு மலேசியா எனும் தீபகற்ப மலேசியாவின் ஜொகூர் மாநிலத்தில் அமைந்து உள்ள எண்டாவ்-ரொம்பின் தேசியப் பூங்கா, லேடாங் மலை தேசியப் பூங்கா, மெர்சிங் தீவுகள் வனப்பூங்கா, பினாங்கு வனப்பூங்கா, பகாங் மாநிலத்தில் அமைந்து உள்ள தேசிய வனப்பூங்கா (தாமான் நெகாரா) போன்றவை கூட்டரசு மத்திய அரசாங்கத்தின் பார்வையின் கீழ் வருகின்றன.
# மலேசியத் தேசியப் பூங்காக்களின் பட்டியல்

## தீபகற்ப மலேசியா

கூட்டரசு மத்திய அரசாங்கத்தின் வனவிலங்கு மற்றும் தேசிய பூங்காக்கள் துறையின் கீழ் வரும் வனப்பூங்காக்கள்.  
- **எண்டாவ்-ரொம்பின் தேசியப் பூங்கா** - (*Endau-Rompin National Park*) - 1993
- **லேடாங் மலை தேசியப் பூங்கா** - (*Gunung Ledang National Park*) - 2005
- **மெர்சிங் தீவுகள் வனப்பூங்கா** - (*Islands of Mersing National Park*) - 2003
- **பினாங்கு வனப்பூங்கா** - (*Penang National Park*) - 2003
- **தாமான் நெகாரா** - (*Taman Negara National Park*) - 1939
# மலேசியத் தேசியப் பூங்காக்களின் பட்டியல்

## மலாக்கா

- **லேடாங் மலை தேசியப் பூங்கா** - *(Gunung Ledang National Park)*
# மலேசியத் தேசியப் பூங்காக்களின் பட்டியல்

## ஜொகூர்

- புலாவ் குக்கூப் மாநிலப் பூங்கா - *(Pulau Kukup State Park)*
- தஞ்சோங் பியாய் மாநிலப் பூங்கா - *(Tanjung Piai State Park)*
# மலேசியத் தேசியப் பூங்காக்களின் பட்டியல்

## கிளாந்தான்

- குனோங் சுத்தோங் மாநிலப் பூங்கா - *(Gunung Stong State Park)*
# மலேசியத் தேசியப் பூங்காக்களின் பட்டியல்

## பகாங்

- கிராவ் வனவிலங்கு காப்பகம் - *(Krau Wildlife Reserve)*
- **எண்டாவ்-ரொம்பின் தேசியப் பூங்கா** - *(Endau-Rompin National Park)*
- **கோலா கண்டா யானைகள் பாதுகாப்பு மையம்** - *(Kuala Gandah Elephant Conservation Centre)*
# மலேசியத் தேசியப் பூங்காக்களின் பட்டியல்

## பேராக்

- அரச பெலும் மாநிலப் பூங்கா - *(Royal Belum State Park)*
- சுங்கை சம்பார் மான்கள் பறவைகள் காப்பகம் - *(Sungkai Sambar Deer and Pheasant Wildlife Reserve)*
# மலேசியத் தேசியப் பூங்காக்களின் பட்டியல்

## பெர்லிஸ்

- பெர்லிஸ் மாநிலப் பூங்கா - *(Perlis State Park)*
- வாங் பினாங் காப்பகம் - *(Wang Pinang Reserve)*
# மலேசியத் தேசியப் பூங்காக்களின் பட்டியல்

## சிலாங்கூர்

- சிலாங்கூர் பாரம்பரிய பூங்கா - (*Selangor Heritage Park*)
- புக்கிட் சகாயா செரி ஆலாம் - (*Bukit Cahaya Seri Alam*)
- சுங்கை டூசுன் வனவிலங்கு காப்பகம் - (*Sungai Dusun Wildlife Reserve*)
- **டெம்பிளர் பூங்கா** - (*Templer's Park*)
# மலேசியத் தேசியப் பூங்காக்களின் பட்டியல்

## புத்ராஜெயா

- **புத்ராஜெயா தாவரவியல் பூங்கா** - *(Putrajaya Botanical Garden)*
# மலேசியத் தேசியப் பூங்காக்களின் பட்டியல்

## சரவாக்

சரவாக் வனவியல் கழகத்தின் கீழ் வருபவை.  
- **பாக்கோ தேசியப் பூங்கா** - *(Bako National Park)*
- **முலு மலை தேசியப் பூங்கா** - *(Gunung Mulu National Park)*
- **நியா தேசிய பூங்கா** -*( Niah National Park)*
- **லாம்பிர் இல்ஸ் தேசியப் பூங்கா** - *(Lambir Hills National Park)*
- **மிரி சிபுத்தி பவளப் பாறைகள் தேசியப் பூங்கா** - *(Miri-Sibuti Coral Reef National Park)*
- **லோகான் பூனுட் தேசியப் பூங்கா** - *(Loagan Bunut National Park)*
- சிமிலாஜாவ் தேசிய வனப்பூங்கா - *(Similajau National Park)*
- **குனோங் காடிங் தேசிய பூங்கா** - *(Gunung Gading National Park)*
- குபா தேசிய தேசியப் பூங்கா - *(Kubah National Park)*
- **பத்தாங் ஆய் தேசியப் பூங்கா** - *(Batang Ai National Park)*
- தஞ்சோங் டாத்து தேசியப் பூங்கா - *(Tanjung Datu National Park)*
- தாலாங் சாத்தாங் தேசியப் பூங்கா - *(Talang Satang National Park)*
- **புக்கிட் தீபான் தேசியப் பூங்கா** - *(Bukit Tiban National Park)*
- **மாலுடாம் தேசியப் பூங்கா** - *(Maludam National Park)*
- **ராஜாங் சதுப்புநில தேசியப் பூங்கா** - *(Rajang Mangroves National Park)*
- குனோங் புடா தேசிய தேசியப் பூங்கா - *(Gunung Buda National Park)*
- புலோங் தாவ் தேசியப் பூங்கா - *(Pulong Tau National Park)*
- கூச்சிங் நன்செய் நில தேசியப் பூங்கா - *(Kuching Wetlands National Park)*
- விண்ட் குகை காப்பகம் - *(Wind Cave Reserve)*
- சமுன்சாம் வனவிலங்கு காப்பகம் - *(Samunsam Wildlife Sanctuary)*
- சுத்துங் காப்பகம் - *(Stutung Reserve)*
- மாத்தாங் வனவிலங்கு காப்பகம் - *(Matang Wildlife Center)*
# மலேசியத் தேசியப் பூங்காக்களின் பட்டியல்

## சபா

சபா மாநிலத்தின் தேசிய வனபூங்காக்களையும் மாநில வனபூங்காக்களையும் சபா வனபூங்காத் துறை பராமரிக்கின்றது. ஒரு சில வனக் காப்பகங்களை சபா வனத்துறையும் சபா அறவாரியமும் இணைந்து பாதுகாக்குகின்றன.  
- **குரோக்கர் தேசியப் பூங்கா** - *(Crocker Range Park)*
- **கினபாலு பூங்கா** - *(Kinabalu Park)*
- புலாவ் தீகா வனப்பூங்கா - *(Pulau Tiga Park)*
- தாவாவ் குன்றுகள் வனப்பூங்கா - *(Tawau Hills Park)*
- துன் சக்காரான் கடல்வாழ் வனப்பூங்கா - *(Tun Sakaran Marine Park)*
- துங்கு அப்துல் ரகுமான் வனப்பூங்கா - *(Tunku Abdul Rahman Park)*
- **ஆமைத் தீவுகள் தேசியப் பூங்கா** - *(Turtle Islands National Park)*
- **ராபிலேசியா வனக் காப்பகம்** -
- **கினபாத்தாங்கான் வனவிலங்கு சரணாலயம்** - *(Lower Kinabatangan Wildlife Sanctuary)*
# தில்லி சட்டமன்றத் தொகுதிகள்

தில்லி மாநிலம், 70 சட்டமன்றத் தொகுதிகளாகப் பிரிக்கப்பட்டுள்ளது. ஒரு தொகுதியில் இருந்து ஒருவர் என்ற முறையில் 70 உறுப்பினர்கள் தேர்ந்தெடுக்கப்படுவர்.
# தில்லி சட்டமன்றத் தொகுதிகள்

## தொகுதிகள்

2008ஆம் ஆண்டில் ஏற்படுத்தப்பட்ட தொகுதி மறுசீரமைப்பின்படி, தொகுதிகளின் பட்டியல் தரப்பட்டுள்ளது.  
| தொகுதி | ஒதுக்கீடு | மக்களவைத் தொகுதி |
| --- | --- | --- |
| # நரேலா சட்டமன்றத் தொகுதி |  |  |
| # புராடி சட்டமன்றத் தொகுதி |  |  |
| # திமார்பூர் சட்டமன்றத் தொகுதி |  |  |
| # ஆதர்ஷ் நகர் சட்டமன்றத் தொகுதி |  |  |
| # பாதலி சட்டமன்றத் தொகுதி |  |  |
| # ரிட்டாலா சட்டமன்றத் தொகுதி |  |  |
| # பவானா சட்டமன்றத் தொகுதி |  |  |
| # முண்டுகா சட்டமன்றத் தொகுதி |  |  |
| # கிராடி சட்டமன்றத் தொகுதி |  |  |
| # சுல்தான்பூர் மாஜ்ரா சட்டமன்றத் தொகுதி |  |  |
| # நாங்கலோய் ஜாட் சட்டமன்றத் தொகுதி |  |  |
| # மங்கோல்புரி சட்டமன்றத் தொகுதி |  |  |
| # ரோகிணி சட்டமன்றத் தொகுதி |  |  |
| # சாலிமார் பாக் சட்டமன்றத் தொகுதி |  |  |
| # ஷகூர் பஸ்தி சட்டமன்றத் தொகுதி |  |  |
| # திரிநகர் சட்டமன்றத் தொகுதி |  |  |
| # வசீர்பூர் சட்டமன்றத் தொகுதி |  |  |
| # மாடல் டவுன் சட்டமன்றத் தொகுதி |  |  |
| # சதர் பசார் சட்டமன்றத் தொகுதி |  |  |
| # சாந்த்ணி சவுக் சட்டமன்றத் தொகுதி |  |  |
| # மட்டியா மஹல் சட்டமன்றத் தொகுதி |  |  |
| # பல்லிமாரான் சட்டமன்றத் தொகுதி |  |  |
| # கரோல் பாக் சட்டமன்றத் தொகுதி |  |  |
| # பட்டேல் நகர் சட்டமன்றத் தொகுதி |  |  |
| # மோதி நகர் சட்டமன்றத் தொகுதி |  |  |
| # மாதிபூர் சட்டமன்றத் தொகுதி |  |  |
| # ராஜவுரி கார்டன் சட்டமன்றத் தொகுதி |  |  |
| # ஹரி நகர் சட்டமன்றத் தொகுதி |  |  |
| # திலக் நகர் சட்டமன்றத் தொகுதி |  |  |
| # ஜனக்புரி சட்டமன்றத் தொகுதி |  |  |
| # விகாஸ்புரி சட்டமன்றத் தொகுதி |  |  |
| # உத்தம் நகர் சட்டமன்றத் தொகுதி |  |  |
| # துவாரகா சட்டமன்றத் தொகுதி |  |  |
| # மட்டியாலா சட்டமன்றத் தொகுதி |  |  |
| # நசஃப்கட் சட்டமன்றத் தொகுதி |  |  |
| # பிஜ்வாசன் சட்டமன்றத் தொகுதி |  |  |
| # பாலம் சட்டமன்றத் தொகுதி |  |  |
| # தில்லி கண்டோன்மென்ட் சட்டமன்றத் தொகுதி |  |  |
| # ராஜிந்தர் நகர் சட்டமன்றத் தொகுதி |  |  |
| # புது தில்லி சட்டமன்றத் தொகுதி |  |  |
| # ஜங்கபுரா சட்டமன்றத் தொகுதி |  |  |
| # கஸ்தூர்பா நகர் சட்டமன்றத் தொகுதி |  |  |
| # மால்வீயா நகர் சட்டமன்றத் தொகுதி |  |  |
| # ஆர்.கே.புரம் சட்டமன்றத் தொகுதி |  |  |
| # மகரவுலி சட்டமன்றத் தொகுதி |  |  |
| # சத்தர்பூர் சட்டமன்றத் தொகுதி (தில்லி) |  |  |
| # தேவ்லி சட்டமன்றத் தொகுதி |  |  |
| # அம்பேத்கர் நகர் சட்டமன்றத் தொகுதி |  |  |
| # சங்கம் விகார் சட்டமன்றத் தொகுதி |  |  |
| # கிரேட்டர் கைலாஷ் சட்டமன்றத் தொகுதி |  |  |
| # கால்காஜி சட்டமன்றத் தொகுதி |  |  |
| # துக்லகாபாத் சட்டமன்றத் தொகுதி |  |  |
| # பதர்பூர் சட்டமன்றத் தொகுதி |  |  |
| # ஓக்லா சட்டமன்றத் தொகுதி |  |  |
| # திரிலோக்புரி சட்டமன்றத் தொகுதி |  |  |
| # கோண்ட்லி சட்டமன்றத் தொகுதி |  |  |
| # பட்பட்கஞ்சு சட்டமன்றத் தொகுதி |  |  |
| # லட்சுமி நகர் சட்டமன்றத் தொகுதி |  |  |
| # விஸ்வாஸ் நகர் சட்டமன்றத் தொகுதி |  |  |
| # கிருஷ்ணா நகர் சட்டமன்றத் தொகுதி |  |  |
| # காந்திநகர் சட்டமன்றத் தொகுதி |  |  |
| # ஷாதரா சட்டமன்றத் தொகுதி |  |  |
| # சீமாபுரி சட்டமன்றத் தொகுதி |  |  |
| # ரோத்தாஸ் நகர் சட்டமன்றத் தொகுதி |  |  |
| # சீலம்பூர் சட்டமன்றத் தொகுதி |  |  |
| # கோண்டா சட்டமன்றத் தொகுதி |  |  |
| # பாபர்பூர் சட்டமன்றத் தொகுதி |  |  |
| # கோகல்பூர் சட்டமன்றத் தொகுதி |  |  |
| # முஸ்தபாபாத் சட்டமன்றத் தொகுதி |  |  |
| # கராவல் நகர் சட்டமன்றத் தொகுதி | } |  |
# குமாவுன் பல்கலைக்கழகம்

**குமாவுன் பல்கலைக்கழகம்** என்பது உத்தராகண்டு மாநிலத்தில் அமைந்துள்ள அரசுப் பல்கலைக்கழகம் ஆகும். இது நைனித்தால் என்னும் நகரத்தில் உள்ளது.
# குமாவுன் பல்கலைக்கழகம்

## துறைகள்

- கலை
- அறிவியல்
- பொருளியல் & வணிகம்
- கல்வி
- சட்டம்
- மருத்துவம்
- தொழில்நுட்பம்
- மருந்தியல் படிப்புகள்
# சிவாஜி பல்கலைக்கழகம்

**சிவாஜி பல்கலைக்கழகம்** என்பது மகாராஷ்டிராவின் கோலாப்பூரில் அமைந்துள்ளது. இது மராட்டியப் பேரசரான சிவாஜியின் நினைவாக அமைக்கப்பட்டது. இது கோலாப்பூர், சாங்க்லி, சாத்தாரா மாவட்டங்களில் உள்ள 279 கல்லூரிகளை இணைத்துக் கொண்டுள்ளது.
# சிவாஜி பல்கலைக்கழகம்

## துறைகள்

இந்த பல்கலைக்கழகத்தில் கீழ்க்காணும் வகைகளில் படிப்புகள் உள்ளன.
- சான்றிதழ் படிப்பு
- டிப்ளமோ
- இளநிலை
- முதுநிலை
# சிவாஜி பல்கலைக்கழகம்

## புரிந்துணர்வு ஒப்பந்தங்கள்

- பாபா அணு ஆராய்ச்சி மையம், மும்பை
- புனே பல்கலைக்கழகம், புனே
# பொன்னி

**பொன்னி** (*Ponni*) என்பது கீழ்குறிப்பிடப்பட்டவைகளில் ஒன்றாக இருக்கலாம்.  
- பொன்னி ஆறு
- பொன்னி மலை
- பொன்னி வளநாடு
- பொன்னி அரிசி
- பொன்னி (இதழ்)
- பொன்னி (1953 திரைப்படம்)
- பொன்னித் திருநாள்
- பொன்னியின் செல்வன் (2005 திரைப்படம்)
- பொன்னியின் செல்வன்
# புஞ்சை நற்றுணையப்பர் கோயில்

**புஞ்சை நற்றுணையப்பர் கோயில்** (*Ponsei Natrunaiyappar Temple*) தேவாரப் பாடல் பெற்ற தலங்களில் காவிரி தென்கரைத் தலங்களில் ஒன்றாகும்.
# புஞ்சை நற்றுணையப்பர் கோயில்

## அமைவிடம்

இத்தலம் மயிலாடுதுறை மாவட்டம் தரங்கம்பாடி தாலுக்காவில் உள்ளது. பொன்செய் கிராமத்தில் இக்கோயில் அமைந்துள்ளது. முன்னொரு காலத்தில் சோழர்கள் ஆண்ட தஞ்சை தரணியின் ஒரு பகுதியாகும்.
# புஞ்சை நற்றுணையப்பர் கோயில்

## அமைவிடம்

### பெயர் காரணம்

சோழப் பேரரசனான ராஜேந்திர சோழன், தந்தை ராஜராஜனின் ராஜராஜேச்சுரம் என்னும் தஞ்சை பிரகதீஸ்வரம் போன்ற கங்கை கொண்ட சோழீச்சுரத்தை, அரிய சிற்ப நுணுக்கங்களோடு படைத்தான். அதோடு இன்றைய மலேசிய நாட்டிலுள்ள பண்டைய ‘கெடா’ என்ற நகரத்தை வென்றதன் நினைவாக ‘கடாரங்கொண்ட சோழீச்சுரம்’ என்ற ஊரையும் சோழ நாட்டினில் உருவாக்கினான். இதனால் மாமன்னன் ராஜேந்திர சோழனுக்கு ‘பூர்வதேசமும் கடாரமும் கொண்ட கோப்பரகேசரி வர்மன்’ என்னும் சிறப்புப் பட்டமும் வழங்கப் பெற்றது. கடாரங்கொண்டான் என்பதே மருவி கிடாரங் கொண்டான் ஆகிவிட்டது.
# புஞ்சை நற்றுணையப்பர் கோயில்

## அமைவிடம்

### பெயர் காரணம்

#### வேறு காரணங்கள்

- நனிபள்ளிக்கும் திருஞானசம்பந்தருக்கும் ஒரு முக்கியமான தொடர்பு உள்ளது. திருஞானசம்பந்தரின் தாயாரான பகவதி அம்மையார் பிறந்த தலமாகும் இது. திருஞானசம்பந்தர் மூன்று வயதாக இருக்கும் பொழுது ஒரு நாள் தன் தந்தையுடன் திருக்குளத்தில் நீராட சென்றார். தந்தை குளத்தில் நீராட குழந்தை பசியால் வாடி அழத்துவங்கியது, குழந்தையின் அழுகுரல் கேட்டு ஈஸ்வரனும் உமையாளும் தோன்றினர். உமையாள் குழந்தையின் பசி போக்கி ஆசி வழங்கி மறைந்தனர். நீராடி முடித்து வந்த தந்தை குழந்தையின் வாயில் பால் இருப்பதை கண்டு குழந்தையை கடிந்து கொள்ள மழலை மொழியில் ஞானசம்பந்தர் பாடல் பாடினார்.பின்னாளில் ஞானசம்பந்தர் இறைவனை வேண்டி திருப்பதிகங்களை பாடினார். அன்று முதல் திருஞானசம்பந்தர் என்று அழைக்கப்பட்டார்.அதுவரை பாலையாகி காட்சியளித்த நனிப்பள்ளியை நெய்தல் நிலமாக மாற்றி பின்னர் மருத நிலமாக மாற்றி அருளினார்.பொன் விளையும் பூமியாகி போன நனிபள்ளி .பாலை சோலையாகி பொன் விளையும் பொன்செய் நிலங்கள் செழித்தோங்கியதால் இப்பகுதி பொன்செய் என்றும் பின்னர் புஞ்சை என்று மருவி அழைக்கப்பட்டது.
::**தந்தை மேல் அமர்ந்து சம்பந்தர் பாடிய பாடல்**
<Poem>கடல்வரை யோதமல்கு கழிகானல் பானல் கமழ்காழி யென்று கருதப்
படுபொரு ளாறுநாலும் உளதாக வைத்த பதியான ஞான முனிவன்
இடுபறை யொன்றவத்தர் பியன்மே லிருந்தின் இசையா லுரைத்த பனுவல்
நடுவிரு ளாடுமெந்தை நனிபள்ளி யுள்க வினை கெடுதலாணை நமதே</poem>  
**பொழிப்புரை :**  
<poem>கடல் எல்லையில் உள்ள வெள்ளம் மிக்க கழிகளையும் சோலைகளையும்
உடையதாய்க் குவளைமலரின் மணம் கமழும் காழி என்று கருதப்படும்
பதியின்கண் நால்வேத, ஆறங்கங் களை அறிந்துணர்ந்தவனாய்த் தோன்றிய
ஞானமுனிவன் தந்தையார் தோள்மேல் இருந்து இன்னிசையோடு உரைத்த
இப்பதிகத்தை ஓதிப் பறை ஓசையோடு நள்ளிருளில் நடனமாடும் எந்தை
நனிபள்ளியை உள்க வினைகள் கெடும் என்பது நமது ஆணையாகும்.</poem>  
- அகத்தியரின் கமண்டலத்திலிருந்த தீர்த்தத்தை விநாயகர் தட்டி விட்டதால் அவருக்கு தோஷம் ஏற்படுகிறது. இந்த தோஷம் நீங்க விநாயகர் இங்குள்ள குளத்தில் நீராடி வழிபாடு செய்துள்ளார். இதனால் இத்தலம் "பொன்செய்' ஆனது. இதுவே காலப்போக்கில் மருவி "புஞ்சை' ஆனது என்றும் கூறுவர்.
# புஞ்சை நற்றுணையப்பர் கோயில்

## அமைவிடம்

### பெயர் காரணம்

#### சிறப்புகள்

- காவிரி நதி இங்கு வந்து கிழக்கு முகமாக வந்து மேற்கு முகமாக திரும்பி செல்கிறது. இதனை பஸ்வமாங்கினி என்பர்
- தேவார பாடல்கள் பாடப்பட்ட 274 சிவத் தலங்களில் 157வது தலமாகும்.
# புஞ்சை நற்றுணையப்பர் கோயில்

## நற்றுணையப்பர் ஆலயம்

மூலவர் நற்றுணையப்பர் என்று அழைக்கப்படுகிறார். மனதில் உள்ள பயம் நீக்கி நல்வழிக்கு துணையாய் நிற்பவர் என்பதால் இவ்வாறு அழைக்கப்படுகிறார். இறைவியர்களாக மலையான் மடந்தை மற்றும் பர்வத புத்திரி ஆகியோர் அருள் பாளிக்கின்றனர். இங்குள்ள தீர்த்தம் சொர்ண தீர்த்தம் என்று வழங்கப்படுகிறது.  
சைவ திருமுறைகளிள் திருநனிபள்ளி ஈஸ்வரனை நோக்கி திருஞானசம்பந்தர்,அப்பர்,சுந்தரர் உள்ளிட்டோர்களால் பாடபெற்ற தேவார பாடல்கள் பன்னிரு திருமுறைகள் நூலில் தொகுக்கப்பட்டுள்ளது. தேவார பாடல்கள் இடம்பெற்ற திருத்தலங்களில் நனிபள்ளியும் இன்றியமையாத ஒன்றாகும்  
சம்பந்தர் -காரைகள் கூகைமுல்லை.
<poem>
:::::காரைகள் கூகைமுல்லை களவாகை ஈகை
:::::படர்தொடரி கள்ளி கவினிச்
:::::சூரைகள் பம்மிவிம்மு சுடுகா டமர்ந்த
:::::சிவன்மேய சோலை நகர்தான்
:::::தேரைக ளாரைசாய மிதிகொள்ள வாளை
:::::குதிகொள்ள வள்ளை துவள
:::::நாரைக ளாரல்வார வயன்மேதி வைகும்
:::::நனிபள்ளி போலு நமர்காள்.</poem> இது போன்று 11 தேவாரப் பாடல்கள் திருநனிபள்ளி ஈஸ்வரனை நோக்கி திருஞானசம்பந்தர் அவர்களால் இரண்டாம் திருமுறையில் 74வது பதிகமாக(திருநனிப்பள்ளி) பாடப்பட்டுள்ளது.  
திருநாவுக்கரசு நாயனார் -முற்றுணை யாயினானை
<poem>
:::::முற்றுணை யாயி னானை மூவர்க்கும் முதல்வன் றன்னைச்
:::::சொற்றுணை யாயி னானைச் சோதியை யாத ரித்து
:::::உற்றுணர்ந் துருகி யூறி யுள்கசி வுடைய வர்க்கு
:::::நற்றுணை யாவர் போலு நனிபள்ளி யடிக ளாரே.</poem>
இது போன்று 9 திருமுறை தேவாரப் பாடல்கள் திருநனிபள்ளி ஈஸ்வரனை நோக்கி அப்பர் அவர்களால் அருளப்பட்ட நான்காம் திருமுறையில் 70 வது பதிகமாக பாடப்பட்டுள்ளது.  
சுந்தரர் -ஆதியன் ஆதிரையன்.
<poem>
:::::ஆதியன் ஆதிரை யன்அயன் மால்அறி தற்கரிய
:::::சோதியன் சொற்பொரு ளாய்ச்சுருங் காமறை நான்கினையும்
:::::ஓதியன் உம்பர்தங் கோனுல கத்தினுள் எவ்வுயிர்க்கும்
:::::நாதியன் நம்பெரு மான்நண்ணும் ஊர்நனி பள்ளியதே.
</poem>
முதலிய பாடல்கள் திருநனிப்பள்ளியான இத்தலத்தில் சுந்தரர் அவர்கள் அருளிய ஏழாம் திருமுறையில் 97வது பதிகத்தில் 10 பாடல்கள் பாடப்பெற்றுள்ளது.
# புஞ்சை நற்றுணையப்பர் கோயில்

## நற்றுணையப்பர் ஆலயம்

### தலத்தின் சிறப்புகள்

- சிவபெருமான் அகத்தியருக்கு திருமண கோலத்தில் காட்சியளித்த தலம் மற்றும் அப்பர்,சுந்தரர், திருஞானசம்பந்தர் உள்ளிட்ட சைவ அடிகளார்களால் பாடப்பட்ட தலம் என்ற பெருமையும் உண்டு.
- சிவனின் தேவாரப்பாடல் பெற்ற 274 சிவாலயங்களில் இது **106 வது தேவாரத்தலம்** ஆகும்.
- சோழர் காலக்கல்வெட்டில் இத்தலம் "**ஜயங் கொண்ட வளநாட்டு ஆக்கூர் நாட்டுப்பிரமதேயமாகிய நனிபள்ளி**" என்று குறிக்கப்படுகிறது
- கோவிலின் சுற்றுபுற சுவற்றில் அகத்தியர், பிரம்மா, சிவன் உள்ளிட்ட சிலைகள் செதுக்கப்பட்டுள்ளன. இவ்வளவு அழகிய வேலைபாடுகளுன் கூடிய சிலைகளை நாம் எங்கும் காண இயலாது.
- இக்கோவிலுக்கு ராஜகோபுரம் கிடையாது. கருவறை கோபுரம் மட்டுமே உள்ளது. இவ்வளவு பெரிய கருவறை இந்தியாவில் உள்ள எந்த சிவத் திருதலங்களிலும் காண முடியாது.
- திருமண தடை உள்ளவர்கள் இங்குள்ள கல்யாண சுந்தரேசரை வணங்கினால் தோஷம் விலகும்.
# புஞ்சை நற்றுணையப்பர் கோயில்

## நற்றுணையப்பர் ஆலயம்

### அமைப்பு

கிழக்கு நோக்கி அமைந்துள்ள, ராஜகோபுரம் இல்லாத, கோயில். விநாயகர், பலிபீடம், நந்தி மண்டபத்தை அடுத்துள்ள வாயிலைக் கடந்து உள்ளே செல்லும்போது வலப்புறத்தில் மேற்கு நோக்கிய நிலையில் மலையான்மடந்தை அம்மன் சன்னதி உள்ளது. மூலவர் சன்னதிக்கு முன்பாக இடப்புறம் பருதவராஜபுத்திரி சன்னதி உள்ளது. உள்ளே கருவறையில் மூலவர் நற்றுணை ஈஸ்வரர் உள்ளார். மூலவர் சன்னதிக்கு முன் இருபுறங்களிலும் துவாரபாலகர்கள் உள்ளனர். மூலவர் கோஷ்டத்தில் அகத்தியர், விநாயகர், தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். திருச்சுற்றில் கல்யாணசுந்தரேஸ்வரர் சன்னதி, விநாயகர் சன்னதி, வள்ளி தெய்வானையுடன் கூடிய சுப்பிரமணியர் சன்னதி, சண்டிகேஸ்வரர் சன்னதி ஆகிய சன்னதிகள் உள்ளன. அகத்தியருக்கு இறைவன் திருமணக்கோலம் காட்டிய தலம். புள்ளமங்கை கோயிலில் உள்ளது போல கருவறையைச் சுற்றி மிகச்சிறிய சிற்பங்களைக் கொண்ட பெருமையுடையது இக்கோயிலாகும்.
# புஞ்சை நற்றுணையப்பர் கோயில்

## நற்றுணையப்பர் ஆலயம்

### திருவிழா

ஆண்டு தோறும் சித்திரை மாதம் 7ம் தேதி முதல் 13ம் தேதி வரை சூரியன் சிவலிங்கத்தின் மேல் காலையில் தன் கதிரொளியை வீசும். அந்த நேரத்தில் சித்திரை திருவிழா கொண்டாடபடுகிறது.
காலத்தை வென்று நிற்கும் இந்த சோழனின் கட்டிடக்கலை தமிழனின் பெருமைக்கு என்றும் ஒரு சிறந்த எடுத்துக்காட்டாகும்.
# புஞ்சை நற்றுணையப்பர் கோயில்

## நற்றுணையப்பர் ஆலயம்

### கோவில் வரலாறு

சுமார் 1000 ஆண்டுகள் பழமையான திருக்கோவில். இராஜராஜ சோழனின் மூதாதையரான முதலாம் பராந்தக சோழன் (பொ.ஊ. 907-950) கட்டிய திருக்கோவில்களில் திரு நனிபள்ளி நற்றுணையப்பர் கோவிலும் ஒன்று. பொ.ஊ. 10ம் நூற்றாண்டை சேர்ந்த கோவிலாகும். கருவறையின் உள்ளே யானை சென்று வழிபாடு நடத்திய திருத்தலமாகும். யானை சென்று வழிபடும் அளவு கருவறையை உருவாக்குவது சோழனின் பார்போற்றும் கட்டிடகலை சிறப்பாகும்.
- கோவிலின் சுற்றுப்புற சுவற்றில் கோவிலை கட்டிய பராந்தக சோழனின் சிலை பொதியப்பட்டுள்ளது.
# புஞ்சை நற்றுணையப்பர் கோயில்

## நற்றுணையப்பர் ஆலயம்

### அடையும் வழி

மயிலாடுதுறையிலிருந்து 13கிமீ தொலைவில் உள்ளது. பூம்புகார், திருவெண்காடு, பெருந்தோட்டம், மங்கைமடம் உள்ளிட்ட பகுதிகளுக்கு செல்லும் பேருந்துகள் வழியாக அடையலாம்.
# ஓவன் வில்சன்

**ஓவன் வில்சன்** (பிறப்பு: நவம்பர் 18, 1968) ஒரு அமெரிக்க நாட்டு நடிகர், குரல் நடிகர், எழுத்தாளர் மற்றும் தயாரிப்பாளர் ஆவார். இவர் பிகைன்ட் எனமி லைன், நைட் அட் த மியுசியம் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார்.
# சகிளீர் கிசோண்டோ

**சகிளீர் கிசோண்டோ** (பிறப்பு: ஜூலை 22, 1996) ஒரு அமெரிக்க நாட்டு நடிகர், நகைச்சுவையாளர் மற்றும் குரல் நடிகர் ஆவார். இவர் தி அமேசிங் ஸ்பைடர் - மேன், தி அமேசிங் ஸ்பைடர்-மேன் 2, நைட் அட் த மியுசியம் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்துள்ளார்.
# ஸ்டீவ் கூகன்

**ஸ்டீவ் கூகன்** (*Steve Coogan*, பிறப்பு: 14 அக்டோபர் 1965) ஒரு இங்கிலாந்து நாட்டு நடிகர், நகைச்சுவையாளர், எழுத்தாளர், குரல் நடிகர் மற்றும் தயாரிப்பாளர் ஆவார். இவர் நைட் அட் த மியுசியம் 3 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் பல தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.
# ரிபெல் வில்சன்

**ரிபெல் வில்சன்** ஒரு ஆஸ்திரேலிய நாட்டு நடிகை, நகைச்சுவையாளர், குரல் நடிகை மற்றும் எழுத்தாளர் ஆவார். இவர் நைட் அட் த மியுசியம் 3 போன்ற திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
# ராச்சேல் ஹாரிஸ்

**ராச்சேல் ஹாரிஸ்** (பிறப்பு: ஜனவரி 12, 1968) ஒரு அமெரிக்க நாட்டு நடிகை மற்றும் நகைச்சுவையாளர் ஆவார். இவர் நைட் அட் த மியுசியம் 3 போன்ற பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகை ஆனார்.
# ராமி மலேக்

**ராமி மலேக்** (பிறப்பு: மே 12, 1981) ஒரு அமெரிக்க நாட்டு நடிகர் ஆவார். இவர் நைட் அட் த மியுசியம், தி ட்விலைட் சாகா: பிரேக்கிங் டவுன் - பார்ட் 2, நீட் போர் ஸ்பீட் போன்ற திரைப்படங்களிலும் மற்றும் தொலைக்காட்சி தொடர்களிலும் நடித்துள்ளார்.
# கெவின் கோஸ்ட்னர்

**கெவின் கோஸ்ட்னர்** (பிறப்பு: ஜனவரி 18, 1955) ஒரு அமெரிக்க நாட்டு நடிகர், தயாரிப்பாளர் மற்றும் பாடகர் ஆவார். இவர் சூப்பர் மேன், ஜேக் ரியான்: ஷேடோ ரிக்ருட் போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் சில தொலைக்காட்சி தொடர்களில் நடித்துள்ளார் என்பது குறிப்பிடத்தக்கது.
# ஆங்கிலத் திரைப்படங்களின் பட்டியல், 2013

2013ம் ஆண்டு வெளியான திரைப்படங்கள், அதிக வசூல் செய்த திரைப்படங்கள் போன்றவற்றின் குறிப்புகள்.(இது முழுமையாக இல்லை)
# ஆங்கிலத் திரைப்படங்களின் பட்டியல், 2013

## அதிக வசூல் செய்த திரைப்படங்கள்

2013ம் ஆண்டு உலகளவில் வெளியான டாப் 10 திரைப்படங்கள்.  
**அதிக வசூல் செய்த திரைப்படங்கள் 2013**  
| தரவரிசை | தலைப்பு | வசூல் |  |
| --- | --- | --- | --- |
| **1** | புரோஸன் | $1,276,875,251 |  |
| **2** | அயன் மேன் 3 | $1,215,439,994 |  |
| **3** | Despicable Me 2 | $970,761,885 |  |
| **4** | த ஹாபிட் 2 | $958,366,855 |  |
| **5** | த ஹங்கர் கேம்ஸ் கட்சிங் பயர் | $864,565,663 |  |
| **6** | பாஸ்ட் அன்ட் பியூரியஸ் 6 | $788,679,850 |  |
| **7** | Monsters University | $743,559,607 |  |
| **8** | கிராவிட்டி | $716,392,705 |  |
| **9** | சூப்பர் மேன் | $668,045,518 |  |
| **10** | தோர்: த டார்க் வேர்ல்டு | $644,783,140 | } |
# ஆங்கிலத் திரைப்படங்களின் பட்டியல், 2013

## 2013 திரைப்படங்கள்

### ஜனவரி - மார்ச்

| ஜனவரி | 1 | மூவி 43 |
| --- | --- | --- |
| 4 | டெக்சாஸ் செயின்ஸா 3டி |  |
| 11 | கேங்க்ஸ்டர் ஸ்குவாட் |  |
| 16 | வார்ம் பாடிஸ் |  |
| 17 | ஹன்ஸல் அண்ட் க்ரேடெல் |  |
| 18 | புரோக்கன் சிட்டி
டான் ஜோன்
கில் யுவர் டார்லிங்ஸ்
த லாஸ்ட் ஸ்டேண்ட் |  |
| 20 | இஸ்டோக்கர் |  |
| 25 | ஜோப்ஸ்
பார்க்கர் |  |
| 31 | டை ஹார்ட் 5 |  |
| பிப்ரவரி | 22 | ஸ்னிச் |
| 26 | நரன் குல நாயகன் |  |
| மார்ச் | 27 | ஜி.ஐ. ஜோ: ரிட்டாலியேசன் |
# ஆங்கிலத் திரைப்படங்களின் பட்டியல், 2013

## 2013 திரைப்படங்கள்

### ஏப்ரல் - ஜூன்

| ஏப்ரல் | 14 | அயன் மேன் 3 |
| --- | --- | --- |
| மே | 1 | ஆஃப்டர் ஏர்த் |
| 7 | பாஸ்ட் அன்ட் பியூரியஸ் 6 |  |
| 21 | நௌ யூ ஸீ மீ |  |
| 23 | ஹேங்க் ஓவர் 3 |  |
| ஜூன் | 1 | வேர்ல்ட் வார் ஜி |
| 8 | தி கான்ஜுரிங் |  |
| 10 | சூப்பர் மேன் |  |
| 22 | த லோன் ரேஞ்சர் |  |
| 26 | ஒயிட் ஹவுஸ் டவுன் |  |
# ஆங்கிலத் திரைப்படங்களின் பட்டியல், 2013

## 2013 திரைப்படங்கள்

### ஜூலை - செப்டம்பர்

| ஜூலை | 3 | பசிபிக் ரிம் |
| --- | --- | --- |
| 16 | வோல்வரின்-2 |  |
| 17 | ஆர்.ஐ.பி.டி. |  |
| 31 | த ஸ்மர்ஃப்ஸ் 2 |  |
| ஆகஸ்ட் | 3 | வீ ஆர் தி மில்லர்ஸ் |
| 7 | எலைசியம் |  |
| 21 | த மோர்டல் இன்ஸ்ட்ரூமென்ட்ஸ்: சிட்டி ஆஃப் போன்ஸ் |  |
| 28 | கிராவிட்டி |  |
| செப்டம்பர் | 4 | ரிட்டிக் |
| 6 | ஹோன்ஸ் |  |
| 7 | மண்டேலா:லாங் வாக் டூ ஃபிரீடம் |  |
| 8 | ஆக்யுலஸ் |  |
| 13 | இன்சீடியஸ்: சாப்டர் 2 |  |
# ஆங்கிலத் திரைப்படங்களின் பட்டியல், 2013

## 2013 திரைப்படங்கள்

### அக்டோபர் - டிசம்பர்

| அக்டோபர் | 22 | தோர்: த டார்க் வேர்ல்டு |
| --- | --- | --- |
| 24 | எண்டர்ஸ் கேம் |  |
| நவம்பர் | 11 | த ஹங்கர் கேம்ஸ் கட்சிங் பயர் |
| 19 | புரோஸன் |  |
| டிசம்பர் | 2 | த ஹாபிட் 2 |
| 6 | 47 ரோனின் |  |
| 12 | அமெரிக்கன் ஹஸ்ல் |  |
# வளிமப் பெருங்கோள்

**வளிமப் பெருங்கோள்** (Gas giant) என்பது முதன்மையாக ஐதரசன் மற்றும் ஈலியம் ஆகிய வளிமங்களைக் கொண்டுள்ள ஒரு பெருங்கோளைக் குறிக்கும். கதிரவ அமைப்பில் வியாழன் மற்றும் சனி ஆகிய இரண்டும் வளிமப் பெருங்கோள்கள் ஆகும். வளிமப் பெருங்கோள் என்பது பெருங்கோள்கள் என்ற வகைப்பாட்டிற்கு இணையாகவே கருதப்பட்டு வந்தது. எனினும் 1990களில் யுரேனசு மற்றும் நெப்டியூன் ஆகிய இரு பெருங்கோள்களின் உள்ளடக்கம் முதன்மையாக, கனமான மற்றும் ஆவியாகும் பனி போன்ற பொருட்களால் ஆகியிருப்பதால் அவை பனிக் கோள்கள் என்று தனிவகையாகப் பிரிக்கப்பட்டன.  
வியாழனிலும் சனியிலும் பெரும்பாலும் ஐதரசன், ஈலியத்தால் நிறைந்துள்ளன; மிகுநிறையுள்ள தனிமங்கள் திண்மத்தின் 3இலிருந்து 13 விழுக்காடு வரை உள்ளன. உருகிய நிலையிலான பாறைக் கட்டமைப்பு கருவத்தை அடுத்து மாழைய ஐதரசன் நீர்மமும் இதனை வெளி அடுக்கில் நீரியம் சூழ்ந்தும் கட்டமைக்கப்பட்டுள்ளதாக கருதப்படுகின்றது. ஐதரசன் வளிமண்டலத்தின் வெளிப்புறப் பகுதியில் பல அடுக்குகளிலான நீராலும் அம்மோனியாவாலுமான மேகங்களைக் காணலாம். மாழைநிலை ஐதரசன் இக்கோள்களின் பெரும்பான்மை உள்ளடக்கமாக உள்ளது; மிகுந்த உயர்நிலை அழுத்தத்தால் ஐதரசன் மின்கடத்தியாக செயற்படுவதால் "மாழைய" ஐதரசன் என்று குறிப்பிடப்படுகின்றது. கருவத்தில் உள்ளதாகக் கருதப்படும் மிகுநிறை தனிமங்கள் மிகுந்த உயர் அழுத்தத்திலும் மிகுந்த உயர் வெப்பநிலையிலும் (20,000 K) உள்ளதால் அவற்றின் பண்புகள் சரியாக அறியப்படவில்லை.
# தாமான் நெகாரா

**தாமான் நெகாரா**; (மலாய்: *Taman Nagara*; ஆங்கிலம்: *Taman Negara* அல்லது *King George V National Park*) என்பது மலேசியா, பகாங் மாநிலத்தில் அமைந்துள்ள ஒரு தேசியப் பூங்காவாகும். தீபகற்ப மலேசியாவின் தித்திவாங்சா மலைத்தொடரில் அமைந்து உள்ளது.  
1938 - 1939-ஆம் ஆண்டுகளில், இந்த வனப் பூங்காவிற்கு **கிங் ஜார்ஜ் V தேசியப் பூங்கா** என்று பெயர் சூட்டப்பட்டது. மலேசியா சுதந்திரம் அடைந்த பின்னர், தாமான் நெகாரா என்று பெயர் மாற்றம் கண்டது. தாமான் *(Taman)* என்றால் மலாய் மொழியில் பூங்கா அல்லது வனம்; நெகாரா *(Negara)* என்றால் நாடு என்று பொருள்படும்.  
தாமான் நெகாரா 4,343 சதுர கிலோமீட்டர் பரப்பளவைக் கொண்டது. உலகிலேயே மிகப் பழைமையான வெப்ப மண்டல மழைக்காடுகளைக் கொண்ட வனப்பூங்கா என்றும் புகழ்பெற்றது. இந்தக் காடுகள் 130 மில்லியன் ஆண்டுகள் பழமையானவை.
# தாமான் நெகாரா

## அமைப்பு

தாமான் நெகாரா எனும் தேசியப் பூங்கா தீபகற்ப மலேசியாவின் மூன்று மாநிலங்களை உள்ளடக்கியது. அவை பகாங், கிளாந்தான், திராங்கானு மாநிலங்கள். அந்த மூன்று மாநிலங்களும் தங்கள் மாநிலத்தில் உள்ள தாமான் நெகாரா வனப் பகுதிகளுக்குத் தனித்தனியாகச் சட்டங்களை இயற்றியுள்ளன. பகாங் மாநிலம் *Taman Negara Enactment (Pahang) No. 2 of 1939* எனும் சட்டத்தையும், கிளாந்தான் மாநிலம் *Taman Negara Enactment (Kelantan) No. 14 of 1938* எனும் சட்டத்தையும், திராங்கானு மாநிலம் *Taman Negara Enactment (Terengganu) No. 6 of 1939* எனும் சட்டத்தையும் இயற்றியுள்ளன. இந்தச் சட்டங்கள் அனைத்தும் ஒரே மாதிரியானவை.
# தாமான் நெகாரா

## அமைப்பு

### மூன்று தாமான் நெகாராக்கள்

- முதல் வனப்பகுதி: பகாங் மாநிலத்தில் அமைந்து உள்ள வனப்பகுதி **தாமான் நெகாரா பகாங்** *Taman Negara Pahang* என்று அழைக்கப் படுகிறது. பகாங் மாநிலத்தின் பகுதி **2,477** சதுர கிலோமீட்டர் பரப்பளவைக் கொண்டது.  
- இரண்டாம் வனப்பகுதி: கிளாந்தான் மாநிலத்தில் அமைந்து உள்ளது. அது **தாமான் நெகாரா கிளாந்தான்** *(Taman Negara Kelantan)* என்று அழைக்கப்படுகிறது. கிளாந்தான் மாநிலத்தின் பகுதி **1,043** சதுர கிலோமீட்டர் பரப்பளவைக் கொண்டது.  
- மூன்றாம் வனப்பகுதி: திராங்கானு மாநிலத்தில் அமைந்து உள்ளது. இதை **தாமான் நெகாரா திராங்கானு** *(Taman Negara Terengganu)* என்று அழைக்கிறார்கள். திராங்கானு மாநிலத்தின் பகுதி **853** சதுர கிலோமீட்டர் பரப்பளவைக் கொண்டது.
# தாமான் நெகாரா

## சுற்றுச் சூழல் சுற்றுலா

அண்மைய காலங்களில், மலேசியாவின் பிரபல சுற்றுச் சூழல் சுற்றுலா *(ecotourism)* தளமாக தாமான் நெகாரா மாற்றம் கண்டு வருகிறது. தாமான் நெகாராவில் பல கவர்ச்சிகரமான புவியியல், உயிரியல் மையங்கள் உள்ளன. தீபகற்ப மலேசியாவில் மிக உயர்ந்த இடமான குனோங் தகான் மலையும் இங்குதான் உள்ளது. மலையேறுபவர்கள் கோலா தகான், மெராப்போ வழியாகப் பயணங்களைத் தொடங்கலாம்.
# தாமான் நெகாரா

## சுற்றுச் சூழல் சுற்றுலா

### அரிய வகை பாலூட்டிகள்

தாமான் நெகாரா பூங்காவில் 10,000 வகையான தாவரங்கள், 150,000 வகையான பூச்சிகள், 25,000 வகையான முதுகெலும்பு இல்லாத உயிரினங்கள், 675 வகையான பறவைகள், 270 வகையான ஊர்வன, 250 வகையான நன்னீர் மீன்கள் மற்றும் 200 வகையான பாலூட்டிகள் உள்ளன. அவற்றில் சில வகை மிக மிக அரிதானவை.  
பல அரிய வகையான பாலூட்டிகளும் பறவைகளும் தாமான் நெகாராவில் கண்டுபிடிக்கப் பட்டுள்ளன. மலேசியப் புலி, நண்டு உண்ணும் குரங்குகள் *(Crab-eating macaque),* சுமத்திரா காண்டாமிருகங்கள், மலாயா காட்டெருதுகள் *(Malayan Gaur),* ஆசிய யானைகள் போன்றவை குறிப்பிடத்தக்கவை. மிக அரிய பறவைகளில் புள்ளிக்கண் பறவை *(Great Argus),* சிகப்புக் காட்டுக் கோழிகள், மலாயா மயில் *(Malayan Peacock-Pheasant)* போன்றவையும் அடங்கும்.
# தாமான் நெகாரா

## சுற்றுச் சூழல் சுற்றுலா

### அரிதான மயில் கெண்டை மீன்கள்

தகான் ஆற்றில் பெளி மீன் எனும் *பொன் மீன்* (ஆங்கிலம்: *Malaysian Mahseer;* மலாய்: *Ikan Kelah)* எனும் ஒரு வகையான அரிய மீன்கள் உள்ளன. இவற்றை மிகவும் பாதுகாப்பாகப் பராமரித்து வருகின்றனர். இவற்றை மயில் கெண்டை மீன் என்றும் அழைப்பார்கள். இந்த வகையான மீன்கள் மலேசியா, இந்தோனேசியா, தெற்கு ஆசியா போன்ற பகுதிகளின் ஆறுகளில் காணப்படுகின்றன.  
தாமான் நெகாராவில் வேட்டையாடுதல், மீன் பிடித்தல், தாவரங்களைச் சேதம் செய்தல் போன்றவை சட்டப்படி குற்றமாகக் கருதப் படுகிறது. கோலா தகானில், தாமான் நெகாராவின் தலைமை அலுவலகம் உள்ளது. இங்கு ஒரு விதான நடைபாதை *(Canopy Walkway),* குவா தெலிங்கா குகைச் சுரங்கம், லத்தா பெக்கோ நீர்ச் சரிவும் உள்ளன.
# தாமான் நெகாரா

## சுற்றுச் சூழல் சுற்றுலா

### மலாயா தொடருந்து நிறுவனம்

தாமான் நெகாராவிற்குள் செல்ல விரும்பும் அனைவரும் காட்டுயிர், தேசியப் பூங்காத் துறையினரின் அனுமதியைப் பெற்று இருக்க வேண்டும். கே.டி.எம் தொடர்வண்டிச் சேவையின் மூலமாகவும், பேருந்துகள் மூலமாகவும் தாமான் நெகாராவிற்குச் செல்லலாம். கே.டி.எம். தொடருந்து சேவையைப் பயன்படுத்துபவர்கள் ஜெராண்டுட் நகரில் இறங்கி, தாமான் நெகாராவிற்குச் செல்ல வேண்டும்.  
கே.டி.எம். என்றால் *கிரேத்தாப்பி தானா மலாயு* (*Keretapi Tanah Melayu*) (**KTM**). பேருந்தின் வழியாக தாமான் நெகாராவிற்குச் செல்பவர்கள், கோலாலம்பூர் தலைநகரில் இருந்து ஜெராண்டுட் நகருக்குச் செல்ல வேண்டும். இது மூன்று மணி நேரப் பயணம். பின்னர், அங்கு இருந்து கோலா தகான் பட்டினத்திற்கு படகு வழியாகச் செல்ல வேண்டும். இது இரண்டரை மணி நேரப் பயணம்.  
உலகின் மிகப் பழைமையான வெப்ப மண்டல மழைக்காடுகளைக் கொண்ட தாமான் நெகாரா, பல்லாயிரக் கணக்கான வன உயிர்களின் புகலிடமாக விளங்கி வருகின்றது.
# இரத்த தானம் (நூல்)

**இரத்த தானம்** எனும் நூல் வைரமுத்து எழுதியதாகும்.
# இரத்த தானம் (நூல்)

## நோக்கு

இந்நூலில் மரபுக் கவிதையின் மறுமலர்ச்சியை, மரபுக்கவிதைகளை எழுதி வைரமுத்து வெளிப்படுத்துகிறார்.
# இரத்த தானம் (நூல்)

## பொருளடக்கம்

- மெளனம் பேசுகிறது
- ஞாபக நரைகள்
- வாடகை வசந்தம்
- ஒரு கவிஞன் விஞ்ஞானியானபோது...
- தண்ணீர்ப் பிச்சை
- காலநதி
- பிள்ளைவரம்
- எரிக்கத் தெரிந்த நெருப்பு
- வேறென்ன வேண்டும்
- ஒரு பள்ளியறைத் தாலாட்டு
- ஊமைப் புலம்பல்
- மேதினி நாள்
- ராத்திரி ராகம்
- அகலிகை
- இன்னொரு யுத்த காண்டம்
- கலையும் களையும்
- காதல் சடலம்
- கவிதை எனப்படுவது யாதெனின்..
- தொட்டில் கனவுகள்
- நெஞ்சொடு புலம்பல்
- சுடு கண்ணீர்
- காதல் எனும் தீயினிலே
- வாழத் தெரியவில்லை!
- அவசரத் தாலாட்டு
- ஓ! என் சமகாலத் தோழர்களே!
# பஞ்சமி நிலம்

**பஞ்சமி நிலம்** (*Depressed Class Land*) என்பது நிலமற்ற பட்டியல் இன ஏழை மக்களின் பொருளாதார முன்னேற்றத்திற்காக, 1892 ஆம் ஆண்டில் பிரித்தானியாவின் இந்திய அரசால் ஒதுக்கப்பட்ட வேளாண் விளைநிலங்கள் ஆகும்.
# பஞ்சமி நிலம்

## வரலாறு

ஆங்கிலேய ஆட்சிக் காலத்தில் செங்கல்பட்டு மாவட்டத்தின் பொறுப்பு ஆட்சியராக இருந்த *ஜேம்ஸ் ட்ரெமென்கீர்* என்பவர் “பறையர்கள் பற்றிய குறிப்புகள்” என்ற பெயரில் பறையர்கள் குறித்த அறிக்கை ஒன்றை தயாரித்து ஆங்கிலேய அரசிடம் 1891 ஆம் ஆண்டு தாக்கல் செய்தார். அந்த அறிக்கையில் பறையர்களுக்கு நிலம் வழங்குவதன் மூலம் அவர்கள் வாழ்வை மேம்படுத்த இயலும் என்ற கருத்தை பதிவு செய்திருந்தார். இந்த அறிக்கை ஆங்கிலேய நாடாளுமன்றத்தில் 1892, மே 16 ஆம் தேதி விவாதத்துக்கு வந்ததை ஒட்டி, பஞ்சமி நிலம் தொடர்பான சட்டம், 30 செப்டம்பர் 1892 இல் இங்கிலாந்து நாடாளுமன்றத்தில் நிறைவேற்றப்பட்டது. பஞ்சமி நிலச்சட்டப்படி இந்தியா முழுவதும், 2.5 இலட்சம் ஏக்கர் விளைநிலங்கள் பட்டியலின மக்களுக்கு இலவசமாக அரசால் வழங்கப்பட்டது. அன்றைய சென்னை மாகாணத்தில் மட்டும் பட்டியலின மக்களுக்கு பறையர்களுக்கு 12 லட்சம் ஏக்கர் விளைநிலங்கள் இலவசமாக அரசால் வழங்கப்பட்டது.  
இந்த சட்டத்தின்படி, இந்தியா முழுவதும், பட்டியலின மக்களுக்கு நிலங்கள் இலவசமாக அளிக்கப்பட்டன. இந்த நிலங்களில், பட்டியலின மக்கள் பயிர் செய்தோ, வீடுகள் கட்டிக்கொண்டோ அனுபவிக்கலாம். முதல் பத்தாண்டுகளுக்கு யாருக்கும் விற்கவோ, தானம் செய்வோ, அடமானம் வைக்ககோ, குத்தகைக்கோ விடக் கூடாது; அதன்பிறகு அவர்கள் விற்பதாக இருந்தால், அவர்கள் வகுப்பைச் சார்ந்தவர்களிடம் (Depressed Class) தான் விற்கவோ, தானம் செய்யவோ, அடமானம் வைக்கவோ, குத்தகைக்கு விடவோ உரிமை வழங்கப்பட்டது.வேறு வகுப்பினரிடம் விற்றால் அந்த விற்பனை செல்லாது. மீறி வாங்கினால், எந்த காலத்திலும், அந்த நிலங்களை வாங்கியவரிடமிருந்து, அரசு பறிமுதல் செய்யலாம். அதற்கு நஷ்ட ஈடு கிடையாது என்று ஆதிதிராவிட மக்களை யாரும் ஏமாற்றி விடக்கூடாது என்கிற காரணத்தால் ஆங்கிலேய அரசால் உருவாக்கப்பட்டது.  
பிரித்தானிய இந்திய அரசின், வருவாய்த்துறையின் பதிவேடுகளில், அனைத்து விளைநிலங்களை பஞ்சமி நிலம் என்று தனியாகவும் மற்ற நிலங்களை, நத்தம் நிலம், நன்செய், புன்செய், புறம்போக்கு என்று வகைப்படுத்தியுள்ளது.  
1950க்கு பிறகு, ஆசார்ய வினோபா என்பவர் பூதான இயக்கத்தின் படியும், பல நிலங்களை இதே சட்டப்படி பட்டியலின மக்களுக்கு அரசின் மூலம் வழங்கினார். 1960களிலும், கூட்டுறவு முறையிலும் நிலங்கள் இந்த அடிப்படையில் வழங்கப்பட்டன. Depressed Classஎன்கிற பெயர் இந்திய அரசியல் சட்டத்தில், Scheduled caste பட்டியல் வகுப்பினர் (அட்டவணை வகுப்பினர்) என்று மாற்றப்பட்டது.
# பஞ்சமி நிலம்

## பஞ்சமி நில மீட்பு

பஞ்சமி நிலங்களை பட்டியல் வகுப்பினருக்குத் தவிர பிற வகுப்பினர்க்கு விற்கவோ அல்லது குத்தகைக்கு விட முடியாது என சென்னை உயர் நீதிமன்றம் 2012-ஆம் ஆண்டில் தீர்ப்பு அளித்துள்ளது. பட்டியலின, பறையர்களுக்கு ஆதி திராவிடர் இன மக்களுக்கு அரசால் வழங்கப்பட்ட இலவசப் பஞ்சமி நிலங்கள் காலப்போக்கில் நிபந்தனைகளுக்கு மாறாகப் பிற சமூகத்தினருக்கு 2.5 லட்சம் ஏக்கர் நிலம் கைமாறியுள்ளதாகத் தமிழகத்தின் புள்ளிவிவரங்கள் கூறுகின்றன. தமிழ்நாட்டின் மொத்த பஞ்சமி நிலங்களில் பாதிக்கு மேல் உள்ள திருவண்ணாமலை, வட ஆற்காடு மாவட்டங்களில் ஏறத்தாழ 77 சதவீத பஞ்சமி நிலங்கள் கைமாறியுள்ளன. விவரம் அறியாது விற்கப்பட்ட பஞ்சமி நிலத்தை மீண்டும் அடைவதற்கு, ஆதி திராவிடர்கள் போராடி வருகின்றனர்..  
செங்கல்பட்டு மாவட்டம், காரணை கிராமத்தில் 1994இல் துவங்கிய பஞ்சமி நில மீட்புப் போராட்டத்தின் தொடர்ச்சியாக,1994 அக்டோபர் 10 ஆம் தேதி காஞ்சிபுரம் மாவட்டத்தில் நடந்த பஞ்சமி நில மீட்பு போராட்டத்தில் ஜான்தாமஸ், ஏழுமலை ஆகிய செயல்பாட்டாளர்கள் கொல்லப்பட்டனர். 2011 சனவரியில் பஞ்சமி நிலங்களை மீட்கும் பொருட்டு, தமிழ்நாடு அரசு பஞ்சமி நிலங்கள் குறித்து ஆய்வு செய்ய ஓய்வு பெற்ற உயர்நீதிமன்ற நீதிபதி மருதமுத்து தலைமையில் ஒரு குழு அமைத்தது. பின்னர், சென்னை உயர்நீதிமன்றத்தின் ஆணையின்படி, தமிழ்நாடு அரசு பஞ்சமி நிலங்களை மீட்பது குறித்து குழு அமைத்துள்ளது.
# பஞ்சமி நிலம்

## பஞ்சமி நில மீட்பு

### பஞ்சமி நிலம் மீட்பு இயக்கங்கள்

தடா பெரியசாமி என்பவரால் *மண்ணுரிமை மீட்பு இயக்கம்* தொடங்கப்பட்டு நிலம் மீட்புப் பணிகள் நடைபெறுகிறது. இதில் தமிழகம் முழுக்க உள்ள நிலத்தைக் கணக்கெடுத்து அரசுக்கு கோரிக்கை வைத்துள்ளனர். தகவல் அறியும் உரிமை சட்டத்தில் பெறப்பட்ட தகவலில் கீழ், பெரம்பலூர் மாவட்டத்தில் மூன்று தாலுக்காக்களில், 134 கிராமங்கள் உள்ளன. அதிகாரப்பூர்வ தகவல்கள் படி, 4442 ஏக்கர் நிலங்கள் பஞ்சமி நிலங்களாக உள்ளன. அதில் 1263 ஏக்கர் நிலங்கள் 948 பேருக்கு பட்டா மாற்றம் செய்யப்பட்டுள்ளன. மீதமுள்ள 3180 ஏக்கர் நிலங்கள் 3148 பேர் பெயரில் உள்ளன. இந்த நிலங்கள் ஆதிதமிழர்களின் பெயரில் இருந்தாலும், சுமார் 25 சதவிகிதம் நிலங்கள் மற்ற வகுப்பினரால் அனுபவிக்கப்படுகிறது. மொத்தம் சுமார் 2000 ஏக்கர் நிலங்கள், அதாவது, 50 சதவிகித பஞ்சமி நிலங்கள், பிறரால் அனுபவிக்கப்படுகின்றன என்று தடா பெரியசாமி கூறுகிறார்.  
சாத்தை பாக்யராஜ் அவர்களின் தலைமையின் கீழ் இயங்கும் மக்கள் தேசம் கட்சி அதன் தற்போதைய தலைவர் ஆசைதம்பி தலைமையில் பஞ்சமி நிலங்களை மீட்க பல்வேறு கட்ட போராட்டங்களை நடத்திவருகிறது.  
தூத்துக்குடி மாவட்டம் சாத்தான்குளம் வட்டம் பன்னம்பாறை கிராமத்தைச் சேர்ந்த சுரேசு பன்னம்பாறை என்பவர் துவங்கிய பறையர் நிலஉரிமை மீட்பு இயக்கம் என்னும் அமைப்பு மூலம் பல்வேறு கிராமங்களில் ஆக்கிரமிப்பில் இருந்த பஞ்சமி நிலங்கள் மீட்கப்பட்டு உள்ளன.  
கருப்பையா அவர்கள் தலைமையிலான தலித் விடுதலை இயக்கம் பஞ்சமி நில மீட்புக்கான பல்வேறு போராட்டங்களை நடத்தி வருகிறது.மதுரையில் 12 எக்கர் நிலமானது இவ்வமைப்பினால் மீட்கப்பட்டு உள்ளது.
# பஞ்சமி நிலம்

## பஞ்சமி நில மீட்பிற்கான அரசின் நடவடிக்கைகள்

- தமிழ்நாடு அரசு பஞ்சமி நிலங்கள் விற்பனை குறித்து விசாரணை செய்து, அறிக்கை வழங்க 17 சனவரி 2011 அன்று முன்னாள் சென்னை உயர் நீதிமன்ற நீதியரசர் எம். மருதமுத்து தலைமையில் குழு அமைக்கப்பட்டது.
- தமிழ்நாடு அரசு பஞ்சமி நிலங்களை மீட்பதற்கான வழிமுறைகளை பரிந்துரைத்து அறிக்கை சமர்ப்பிக்கவும், பஞ்சமி நிலங்களை மீண்டும் பட்டியல் சமூகத்தினர்களுகு திருப்பி வழங்க, நில நிர்வாக ஆணையர் தலைமையில் மாநில அளவிலான குழுவை 13 அக்டோபர் 2015 அன்று அமைத்துள்ளது.
# பஞ்சமி நிலம்

## இதனையும் காண்க

- நத்தம் நிலம்
# டேக்கன் 3

**டேகின் 3** பிரான்ஸ் நாட்டு ஆங்கில மொழி அதிரடி திரில்லர் திரைப்படம் ஆகும். இந்த திரைப்படத்தை ஒலிவியர் மேகடோன் என்பவர் இயக்கியுள்ளார். லியம் நீசோன், பொரஸ்ட் விடேகர், பாம்கே ஜான்சென், மேகி கிரேஸ், டக்ரே ஸ்காட், சாம் சப்ருல், லேலண்ட் ஒர்செர், ஜோன்னி வெஸ்டன் உள்ளிட்ட பலர் நடித்துள்ளார்கள்.
# டேக்கன் 3

## நடிகர்கள்

- லியம் நீசோன்
- பொரஸ்ட் விடேகர்
- பாம்கே ஜான்சென்
- மேகி கிரேஸ்
- டக்ரே ஸ்காட்
- சாம் சப்ருல்
- லேலண்ட் ஒர்செர்
- ஜோன்னி வெஸ்டன்
# பிளக்கட்

**பிளாக்ஹட்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரில்லர் திரைப்படம் ஆகும். இந்த திரைப்படத்தை மைக்கேல் மண் என்பவர் இயக்கியுள்ளார். கிறிஸ் ஹெம்ஸ்வர்த், தாங் வேய், வியோல டேவிஸ், ரிட்சி கோஸ்டர், வில்லியம் மாபோதெர் உள்ளிட்ட பலர் நடித்துள்ளார்கள். இந்த திரைப்படம் ஜனவரி 16ஆம் திகதி வெளியானது.
# பிளக்கட்

## நடிகர்கள்

- கிறிஸ் ஹெம்ஸ்வர்த்
- தாங் வேய்
- வியோல டேவிஸ்
- ரிட்சி கோஸ்டர்
- வில்லியம் மாபோதெர்
# த வெடிங் ரிங்கர்

**தி வெட்டிங் ரிங்கர்** இது 2015ஆம் ஆண்டில் திரைக்கு வந்த அமெரிக்க நாட்டுத் காதல் நகைச்சுவைத் திரைப்படம் ஆகும். இத்திரைப்படத்தை ஜெரெமி கறேளிக் என்பவர் இயக்கியுள்ளார். கெவின் ஹார்ட், ஜோஷ் கட், கலே கியூகோ, ஆலன் ரிட்ச்சொன், மிமி ரோகேர்ஸ், கென் ஹோவர்ட், ஜெனிபர் லீவிஸ் உள்ளிட்ட பலர் நடித்துள்ளார்கள். இந்த திரைப்படம் ஜனவரி 16ஆம் திகதி வெளியானது.
# த வெடிங் ரிங்கர்

## நடிகர்கள்

- கெவின் ஹார்ட்,
- ஜோஷ் கட்
- கலே கியூகோ
- ஆலன் ரிட்ச்சொன்
- மிமி ரோகேர்ஸ்
- கென் ஹோவர்ட்
- ஜெனிபர் லீவிஸ்
# ஸ்பெயார் பார்ட்ஸ்

**ஸ்பெயார் பார்ட்ஸ்** இது 2015ஆம் ஆண்டில் திரைக்கு வந்த அமெரிக்க நாட்டு திரைப்படம் ஆகும். இந்த திரைப்படத்தில் அலெக்சா வேகா, மரிசா டோமீய், ஜேமி லீ குர்திஸ், அலெஸ்ஸண்ட்ரா ரோசல்டோ, கார்லோஸ் பேனா உள்ளிட்ட பலர் நடித்துள்ளார்கள். இந்த திரைப்படம் ஜனவரி 16ஆம் திகதி வெளியானது.
# ஸ்பெயார் பார்ட்ஸ்

## நடிகர்கள்

- அலெக்சா வேகா - கர்லா
- மரிசா டோமீய் - கிவென் (ஒரு ஆசிரியர்)
- ஜேமி லீ குர்திஸ் - அதிபர்
- கார்லோஸ் பேனா - ஆஸ்கார்
- அலெஸ்ஸண்ட்ரா ரோசல்டோ
# தி பாய் நெக்ஸ்ட் டோர்

**தி பாய் நெக்ஸ்ட் டோர்** இது 2015ஆம் ஆண்டில் திரைக்கு வந்த அமெரிக்க நாட்டு திகில் திரைப்படம் ஆகும். இந்த திரைப்படத்தை ரோப் கோஹன் என்பவர் இயக்கியுள்ளார்.  
இந்த திரைப்படத்தில் ஜெனிஃபர் லோபஸ், ஜோன் கோர்பெட், ஆடம் ஹிக்ஸ், இயன் நெல்சன், ஆடம் ஹிக்ஸ் உள்ளிட்ட பலர் நடித்துள்ளார்கள். இந்த திரைப்படம் ஜனவரி 23ஆம் திகதி வெளியானது. இந்த திரைப்படத்திற்கு ராண்டி எடெல்மேன் என்பவர் இசை அமைத்துள்ளார்.
# தி பாய் நெக்ஸ்ட் டோர்

## நடிகர்கள்

- ஜெனிஃபர் லோபஸ்
- ஜோன் கோர்பெட்
- ஆடம் ஹிக்ஸ்
- இயன் நெல்சன்
- ஆடம் ஹிக்ஸ்
# வைல்டு கார்டு

**வைல்ட் கார்ட்** இது 2015ஆம் ஆண்டில் திரைக்கு வந்த அமெரிக்க நாட்டு க்ரைம் திரைப்படம் ஆகும். இந்த திரைப்படம் 1985 ஆம் ஆண்டு **வில்லியம் கோல்ட்மான்** என்பவரால் எழுதப்பட்ட **ஹீட்** எனும் நாவலை தழுவி சீமோன் வெஸ்ட் என்பவர் இயக்கியுள்ளார். இந்த திரைப்படத்தில் ஜேசன் ஸ்டேதம், ஸ்டான்லி துச்சி, மிலோ வேண்டிமிக்லியா, மைக்கேல் அங்கரனோ, ஹோப் டேவிஸ், மேக்ஸ் கஸெல்லா, ஜேசன் அலெக்சாண்டர், அன்னே ஹெச்சி, கிறிஸ் பிரவுனிங் உள்ளிட்ட பலர் நடித்துள்ளார்கள்.  
இந்தத் திரைப்படம் லயன்ஸ் கேட் என்டேர்டைன்மென்ட் என்ற நிறுவனத்தின் மூலம் ஜனவரி 30ஆம் திகதி வெளியானது. இந்த திரைப்படத்தில் நடிகர் வைல்ட் (ஜேசன் ஸ்டேதம்) சூதாட்டத்திற்கு அடிமையான கதாபாத்திரத்தில் நடித்துள்ளார்.  
இந்த திரைப்படம் வணிகரீதியாக தோல்வியடைந்தது. இந்த திரைப்படம் $30 மில்லியன் செலவில் எடுக்கப்பட்டது, ஆனால் இந்த திரைப்படத்தின் உள்நாட்டு வசூல் $3,200 ஆகும்.
# வைல்டு கார்டு

## நடிகர்கள்

- ஜேசன் ஸ்டேதம் - நிக் வைல்ட்
- ஸ்டான்லி துச்சி
- மிலோ வேண்டிமிக்லியா
- மைக்கேல் அங்கரனோ
- ஹோப் டேவிஸ்
- மேக்ஸ் கஸெல்லா
- ஜேசன் அலெக்சாண்டர்
- அன்னே ஹெச்சி
- கிறிஸ் பிரவுனிங்
# வைல்டு கார்டு

## நடிகர்கள்

### நடிகர்களின் பங்களிப்பு

படத்தில் ஹீரோவாக நடித்திருக்கும் ஜேசன் ஸ்டேதம் தனது கதாப்பாத்திரத்தில் நன்றாக பொருந்தியிருக்கிறார்.
# வைல்டு கார்டு

## நடிகர்கள்

### நடிகர்களின் தேர்வு

இந்த திரைப்படத்தில் ஜேசன் ஸ்டேதம், ஸ்டான்லி துச்சி, மிலோ வேண்டிமிக்லியா, மைக்கேல் அங்கரனோ, ஹோப் டேவிஸ், மேக்ஸ் கஸெல்லா, ஜேசன் அலெக்சாண்டர், அன்னே ஹெச்சி மற்றும் கிறிஸ் பிரவுனிங் நடித்துள்ளார்கள். நடிகர்களின் தேர்வு ஏப்ரல் 11, 2013ஆம் ஆண்டு அறிவுக்கப்பட்டது.
# வைல்டு கார்டு

## படபிடிப்பு

இந்த திரைப்படத்தின் படபிடிப்பு 2013ஆம் ஆண்டு நியூ ஓர்லென்ஸ், லூசியானா போன்ற இடங்களில் நடைபெற்றது. முக்கியமான படப்பிடிப்பு 2013ஆம் ஆண்டு பிப்ரவரி மாதம் தொடங்கியது.
# வைல்டு கார்டு

## வெளியீடு

இந்தத் திரைப்படம் லயன்ஸ் கேட் என்டேர்டைன்மென்ட் என்ற நிறுவனத்தின் மூலம் ஜனவரி 30, 2015ஆம் ஆண்டு வெளியானது.
# வைல்டு கார்டு

## வெளியீடு

### வசூல்

இந்த திரைப்படம் வணிகரீதியாக தோல்வியடைந்தது. இந்த திரைப்படம் $30 மில்லியன் செலவில் எடுக்கப்பட்டது, ஆனால் இந்த திரைப்படத்தின் உள்நாட்டு வசூல் $3,200 ஆகும்.
# எஸ். பாலசுப்பிரமணியன்

**எஸ் எஸ் பாலன்** என அறியப்படும் **எஸ். பாலசுப்ரமணியன்** (*S. Balasubramanyan*, டிசம்பர் 28, 1936 - டிசம்பர் 19, 2014) திரைப்பட தயாரிப்பாளரும், இயக்குநரும், விகடன் குழுமத்தின் உரிமையாளரும் ஆவார்.  
ஜெமினி ஸ்டுடியோஸ், விகடன் குழுமம் ஆகியவற்றின் நிறுவனர் எஸ். எஸ். வாசனின் மகனான இவர் சென்னையில் பிறந்தவர். லயோலா கல்லூரியில் படித்து இளங்கலைப் (பி.காம்) பட்டம் பெற்றார். விகடன் குழுமத்தில், 1956 ஆம் ஆண்டில் இணைந்த இவர் தந்தையின் மரணத்திற்கு பின் ஜெமினி, விகடன் குழுமத் தலைவராகப் பொறுப்பேற்றார்.
# எஸ். பாலசுப்பிரமணியன்

## திரைப்படத் துறை பங்களிப்புகள்

தமிழ், இந்தி, தெலுங்கு உட்பட பல மொழிகளில் திரைப்படங்களைத் தயாரித்துள்ளார். சிரித்து வாழ வேண்டும், எல்லோரும் நல்லவரே போன்றவை இவர் இயக்கிய சில திரைப்படங்களாகும்.
# எஸ். பாலசுப்பிரமணியன்

## குடும்பம்

இவருக்கு ஆறு பெண்களும், ஓர் ஆண் குழந்தையும் உள்ளனர். இவரின் மகன் பா. சீனிவாசன் தற்போது விகடன் குழுமத்தின் மேலாண் இயக்குநராக உள்ளார்.
# எஸ். பாலசுப்பிரமணியன்

## மறைவு

19 டிசம்பர் 2014 அன்று சென்னையில் மாரடைப்பினால் காலமானார்.
# ஸ்ட்ரேஞ்சு மேஜிக்

**ஸ்ட்ரேஞ் மேஜிக்** இது 2015ஆம் ஆண்டில் திரைக்கு வந்த அமெரிக்க நாட்டு 3டி கணினி அனிமேஷன் நகைச்சுவை திரைப்படம் ஆகும். இந்த திரைப்படத்திற்கு ஆலன் கம்மிங், இவான் ரசேல் வூட், மாயா ருடால்ப், சாம் பல்லாடியோ, பீட்டர் ஸ்டோமெரே, ஆல்ஃப்ரெட் மோலினா உள்ளிட்ட பலர் குரல் கொடுத்துள்ளார்கள். இந்த திரைப்படம் ஜனவரி 23ஆம் திகதி வெளியானது.
# ஸ்ட்ரேஞ்சு மேஜிக்

## நடிகர்கள்

- ஆலன் கம்மிங் - போக் கிங்
- இவான் ரசேல் வூட் - மரியான்னே
- மாயா ருடால்ப் - க்ரிசெல்ட
- சாம் பல்லாடியோ
- ஆல்ஃப்ரெட் மோலினா
- பீட்டர் ஸ்டோமெரே
# ஆங்கிலத் திரைப்படங்களின் பட்டியல், 2015

2015ம் ஆண்டு வெளியாகவுள்ள திரைப்படங்கள் போன்றவற்றின் குறிப்புகள்.
# ஆங்கிலத் திரைப்படங்களின் பட்டியல், 2015

## அதிக வசூல் செய்த திரைப்படங்கள்

2015ம் ஆண்டு உலகளவில் வெளியான டாப் 10 திரைப்படங்கள்.  
**அதிக வசூல் செய்த திரைப்படங்கள் 2015**  
| தரவரிசை | தலைப்பு | தயாரிப்பு | வசூல் |
| --- | --- | --- | --- |
| **1** | டேகின் 3 | 20ஆம் சென்சுரி பாக்ஸ் | $172,111,054 |
| **2** | த வெடிங் ரிங்கர் | ஸ்கிரீன் ஜெம்ஸ் | $28,076,500 |
| **3** | த வுமன் இன் பிளாக்: ஏஞ்சல் ஒப் டெத் | ரிலேட்டிவிட்டி மீடியா | $25,376,533 |
| **4** | பிளாக்ஹட் | யுனிவர்சல் ஸ்டுடியோஸ் | $7,629,150 |
| **5** | ஸ்பெயார் பார்ட்ஸ் | லயன்ஸ் கேட் என்டேர்டைன்மென்ட் | $1,746,831 |
| **6** |  |  |  |
| **7** |  |  |  |
| **8** |  |  |  |
| **9** |  |  |  |
| **10** |  |  |  |
# ஆங்கிலத் திரைப்படங்களின் பட்டியல், 2015

## நிகழ்வுகள்

### விருது விழாக்கள்

| தேதி | நிகழ்வு | விருந்தளிப்பவர் | இடம் | ஆதாரம் |
| --- | --- | --- | --- | --- |
| ஜனவரி 11 | 72வது கோல்டன் குளோப் விருதுகள் | ஹாலிவுட் பத்திரிக்கை கூட்டமைப்பு | பெவர்லி ஹில்டன் ஹோட்டல் பெவர்லி ஹில்ஸ், கலிபோர்னியா, அமெரிக்கா |  |
# ஆங்கிலத் திரைப்படங்களின் பட்டியல், 2015

## ஜூலை - செப்டம்பர்

**"align=bottom" |**  
| வெளியீடு | **திரைப்படத்தின் பெயர்** | இயக்குநர் | நடிகர்கள் | பாணி | தயாரிப்பு | மேற்கோள்கள் |  |
| --- | --- | --- | --- | --- | --- | --- | --- |
| '''ஜூ
லை''' | **1** | மேஜிக் மைக் XXL | கிரிகோரி ஜேக்கப்ஸ் | சானிங் டேட்டம், மாட் போமேர், கெவின் நாஷ், ஆடம் ரோட்ரிக்ஸ் | நகைச்சுவை நாடகம் | வார்னர் புரோஸ்.பிக்சர்ஸ் | <></> |
| டெர்மினேட்டர் ஒரு தொடக்கம் | ஆலன் டெய்லர் | ஆர்னோல்டு சுவார்செனேகர், ஜசோன் கிளார்க், எமிலியா கிளார்க், ஜெய் கோர்ட்னி, ஜே. கே. சிம்மன்ஸ், மாட் ஸ்மித், கர்ட்னி பி. வான்ஸ், லீ பியுங் ஹுன் | அறிவியல் புனைகதை அதிரடிப் படம் | பாரமவுண்ட் பிக்சர்ஸ் | <></> |  |  |
| **3** | எமி | ஆசிஃப் கபாடியா | விபரணத் திரைப்படம் | <> </> |  |  |  |
| **10** | மினியொன்ஸ் | பியேர் காஃபின், கிலே பலடா | சாண்ட்ரா புல்லக், ஜான் ஹாம், மைக்கேல் கீட்டன், அல்லிசன் ஜென்னி, பியேர் காஃபின், ஸ்டீவ் கூகன் | 3டி கணினி அனிமேஷன் நகைச்சுவைத் திரைப்படம் | யுனிவர்சல் ஸ்டுடியோஸ் | <> </> |  |
| செல்ப்/லெஸ் | தர்சேம் சிங் | ரியான் ரெனால்ட்ஸ், பென் கிங்ஸ்லி, மாத்யு கூட், மைக்கேல் டாக்கேரி | அறிபுனை திகில் திரைப்படம் | ஃபோகஸ் Features, க்ராமேர்ஸி பிக்சர்ஸ் | <> </> |  |  |
| த கலோவ்ஸ் | டிராவிஸ் கிளுப், கிறிஸ் லொபிங் | இயற்கையுடன் கூடிய திகில் திரைப்படம் | வார்னர் புரோஸ். பிக்சர்ஸ் | <> </> |  |  |  |
| **17** | ஆண்ட்-மேன் | பேய்ரன் இறீடு | மார்வெல் ஸ்டுடியோ | <> > </> |  |  |  |
| **23** | சுமோஷ்: தி மூவி | அலெக்ஸ் விண்டர் | ச்மோஷ், அந்தோணி படில்லா, டோமினிக் சாண்டோவல், ஜென்னா மார்பிள்ஸ், கிரேஸ் ஹெல்பிக் | நகைச்சுவைத் திரைப்படம் | லயன்ஸ் கேட் என்டேர்டைன்மென்ட், 20 செஞ்சுரி பாக்ஸ் ஹோம் எண்டெர்டெயின்மென்ட் | <> |  |
| **24** | பேப்பர் டவுன்ஸ் | நேட் வோல்ஃப் | நகைச்சுவைத் திரைப்படம் | 20ஆம் சென்சுரி பாக்ஸ் | <> |  |  |
| பிசேல்ஸ் | சிரிஷ் கொலம்பஸ் | ஆடம் சேண்ட்லர், கெவின் ஜேம்ஸ், மைக்கேல் மோனக்ஹான், ஜோஷ் கட் | அறிவியல் புனைகதை நகைச்சுவைத் திரைப்படம் | கொலம்பியா பிக்சர்ஸ் | <> |  |  |
| சவுத்பவ் | ஜாகே கிலென்ஹால், பொரஸ்ட் விடேகர், நோமி ஹாரிஸ் | விளையாட்டு நாடக திரைப்படம் | தி வின்ஸ்டீன் கம்பெனி | <> |  |  |  |
| **29** | வெகேஷன் | ஜோனதன் கோல்ட்ஸ்டீன், ஜான் பிரான்சிஸ் டேலீ | சகிளீர் கிசோண்டோ, எட் ஹெல்ம்ஸ், கிறிஸ்டினா அபல்கேட், லெஸ்லி மான், கிறிஸ் ஹெம்ஸ்வர்த் | நகைச்சுவைத் திரைப்படம் | வார்னர் புரோஸ்.பிக்சர்ஸ் | <> |  |
| **31** | மிஷன் இம்பாசிபில் - முரட்டு தேசம் | கிறிஸ்டோபர் மெக்குவெரி | டாம் குரூஸ், ஜெரமி ரெனர், சைமன் பெக், ரெபேக்கா பெர்குசன் | நடவடிக்கை உளவு திரைப்படம் | பாரமவுண்ட் பிக்சர்ஸ் | <> | } |
# ஆங்கிலத் திரைப்படங்களின் பட்டியல், 2015

## மேலும் பார்க்க

- ஆங்கிலத் திரைப்படங்களின் பட்டியல் 2013
- 2014ம் ஆண்டு திரைப்படங்கள் (ஆங்கிலம்)
# கோலா தகான்

**கோலா தகான்** (ஆங்கிலம்: *Kuala Tahan*; மலாய்: *Kuala Tahan*; சீனம்: *瓜拉大汉*), மலேசியா, பகாங் மாநிலத்தின் ஜெராண்டுட் மாவட்டத்தில் உள்ள ஒரு சிறிய நகரம் ஆகும். இந்த நகரம், மலேசியாவில் புகழ்பெற்ற தாமான் நெகாரா தேசிய வனப்பூங்காவின் நுழைவாயிலாக விளங்குகிறது. தகான் ஆறு, தெம்பிலிங் ஆறு ஆகிய இரு ஆறுகளும் சங்கமிக்கும் இடத்தில் அமைந்து உள்ளது.  
இந்த நகரம் கோலாலம்பூர் தலைநகரில் இருந்து 241 கி.மீ. தொலைவில் உள்ளது. பகாங் மாநிலத்தின் தலைநகரான குவாந்தான் நகரில் இருந்து 232 கி.மீ. தொலைவில் உள்ளது. காராக் நெடுஞ்சாலை வழியாக, மெந்தகாப் நகருக்கு வந்த பின்னர், ஜெராண்டுட் நகருக்குச் சென்று, அங்கு இருந்து கோலா தகான் நகருக்குச் செல்லலாம். கோலா தகான் நகருக்கு மிக அருகாமையில்தான் தாமான் நெகாரா தேசிய வனப்பூங்கா அமைந்து உள்ளது.
# கோலா தகான்

## பொது

தாமான் நெகாரா தேசிய வனப்பூங்காவிற்கு, இந்த நகரைக் கடந்துதான் செல்ல வேண்டும். இதுதான் அந்த வனப்பூங்காவிற்கு நுழைவாயிலாகவும் அமைகின்றது. ஜெராண்டுட் நகருக்கு அருகில் இருக்கும் தெம்பிலிங் ஆறு வழியாக கோலா தகானை அடையலாம். படகுப் பயணங்கள் உள்ளன. இரண்டரை மணி நேரம் பிடிக்கும்.  
கோலா தகான் நகரம் ஜெராண்டுட் நகரில் இருந்து 76 கி.மீ. தொலைவில் இருக்கிறது. சாலை வழியாகச் சென்றால் ஒன்றரை மணி நேரம் பிடிக்கும். இரவு நேரங்களில் படகுப் பயணங்கள் நடைபெறுவது இல்லை.
# கோலா தகான்

## வரலாறு

கோலா தகான் நகருக்கு அருகில் கம்போங் தெரிசிக் (மலாய்: *Kg Teresik*), கம்போங் பெலேபார் (மலாய்: *Kg Belebar*), கம்போங் தெக்கா (மலாய்: *Kg Tekah*), கம்போங் பாடாங் (மலாய்: *Kg Padang*), கம்போங் தூயிட், கம்போங் செபேராங் ஆகிய கிராமங்கள் உள்ளன. *கம்போங்* என்றால் மலாய் மொழியில் கிராமம் என்று பொருள்படும். மலேசியாவில் உள்ள கிராமங்களை, *கம்போங்* என்றுதான் அழைக்கிறார்கள்.
# கோலா தகான்

## வரலாறு

### சுற்றுலாத் துறை

உலகின் பல பாகங்களில் இருந்தும் சுற்றுலாப் பயணிகள் இங்கு வருகை தருகின்றனர். இருபத்து நான்கு மணி நேரமும் மக்கள் நடமாட்டம் இருந்து கொண்டே இருக்கும். இந்த நகரில் வாழும் மக்கள் பெரும்பாலும் மலாய்க்காரர்கள் ஆவர். இவர்கள் சுற்றுலாத் துறையில் தீவிரமாக ஈடுபாடு காட்டி வருகின்றனர். சீனர்களும், இந்தியர்களும் சிறு கடை வியாபாரத்தில் ஈடுபட்டுள்ளனர்.  
தவிர, நகரைச் சுற்றி நிறைய சிறு சிறு ரப்பர் தோட்டங்கள் உள்ளன. மத்திய கூட்டரசு அரசாங்கம் *பெல்க்ரா*, *ரிஸ்டா* எனும் ரப்பர், எண்ணெய்ப்பனை நடவுத் திட்டங்களையும் அறிமுகம் செய்துள்ளது. கணிசமான அளவிற்கு ரப்பர் உற்பத்தியும் செய்யப் படுகின்றது. நெல் விவசாயமும் நடைபெறுகின்றது.
# மோசிங்கோ குறைத்தல் வினை

**மோசிங்கோ குறைத்தல் வினை** ( Mozingo Reduction ) என்ற கரிமவேதியல் வினை மோசிங்கோ வினை அல்லது தையோகீட்டால் குறைத்தல் வினை என்றும் அழைக்கப்படுகிறது. இவ்வினையில் ஒரு கீட்டோன் அல்லது ஆல்டிகைடு முழுமையாக ஒடுக்கமடைந்து அவற்றோடு தொடர்புடைய ஆல்கேனாக மாற்றமடைகிறது. இவ்வினை நிகழ்வை பின்வரும் சமன்பாடு விளக்குகிறது:  
:  
முதலில் கீட்டோனுடன் ஒரு பொருத்தமான தையோல் சேர்ந்து தையோகீட்டால் உருவாகிறது. பின்னர் இது ரானே நிக்கல் வினையூக்கியின் உதவியால் ஐதரசனேற்றம் செய்யப்பட்டு ஆல்கேனாகிறது. இம்முறை வலிமையான அமில கிளெமென்சன் அல்லது வலிமையான கார உல்ப் கிச்னர் குறைத்தல் வினைகளைக் காட்டிலும் மிதமானது ஆகும். இவ்வினைகளில் பங்கேற்கும் அமில காரங்கள் கரிம மூலக்கூறில் இடம்பெற்றுள்ள செயல்படு தொகுதிகளின் செயல்பாட்டை இடையூறு செய்யலாம்
# அலுமினியம் இருபோரைடு

**அலுமினியம் இருபோரைடு** அல்லது **அலுமினியம் டைபோரைடு** (*Aluminium diboride*) என்ற வேதிச் சேர்மம் அலுமினியத்துடன் உலோகப்போலியான போரான் சேர்த்து தயாரிக்கப்படுகிறது. அலுமினியமும் போரானும் இணைந்து உருவாகும் இரண்டு சேர்மங்களில் இதுவும் ஒன்றாகும். இதனுடைய மூலக்கூறு வாய்ப்பாடு (AlB<sub>2</sub>) ஆகும். அலுமினியம் பன்னிருபோரைடு (AlB<sub>12</sub>) என்பது மற்றொரு சேர்மமாகும். இவ்விரு சேர்மங்களும் பொதுவாக அலுமினியம் போரைடு என்று அழைக்கப்படுகின்றன.  
அமைப்புரீதியாக, போரான் அணுக்கள் அலுமினியம் அணுக்களை இடையில் கொண்டிருக்கும் கடுங்கரித் தகடுகளாக உருவாகிறது. இது மக்னீசியம் இருபோரைடின் அமைப்பை மிகவும் ஒத்துள்ளது. ஒற்றை அலுமினியம் இருபோரைடு படிகங்கள் அடிப்படை அறுங்கோண தளத்தின் அச்சுக்கு இணையாக உலோக கடத்திகளாக திகழ்கின்றன.  
அமிலங்கள் மற்றும் ஐதரசன் வாயுவுடன் வினைபுரிகையில் நச்சு வாயுக்களை உற்பத்தி செய்வதால் அலுமினியம் போரைடு ஒரு அபாயகரமான பொருளாகக் கருதப்படுகிறது. உதாரணமாக இது ஐதரோகுளோரிக் அமிலத்துடன் வினைபுரிந்து போரேன் மற்றும் அலுமினியம் குளோரைடை வெளிப்படுத்துகிறது.